Pharmadanmark
Pharmadanmark, forening, stiftet 1873 som Pharmaceutisk Medhjælperforening med senere navneskift til Dansk Farmaceutforening. Foreningen samler fra 2007 under navnet Pharmadanmark alle akademikere med en uddannelse, der retter sig mod lægemiddelområdet, og andre kandidater og bachelorer med beskæftigelse inden for pharma-medico-området.
Pharmadanmark er medlem af AC og forhandler overenskomster for de ansatte på apoteker og i det offentlige samt for en del af de privatansatte.